Pr Heidy Purga

Kultuuriminister

 7. oktoober 2025

KIRJALIK KÜSIMUS

**ÖÖ25**

Austatud proua minister!

Meedias on avaldatud teated hooaja ÖÖ25 avamisest Eesti Rahva Muuseumis (ERM). Laval esinesid Vaiko Eplik, Eliit, Reket ja laulja Valge Tüdruk. Viimane etteaste osutus niivõrd skandaalseks, et osa publikut lahkus saalist.

Tunnistajate kirjelduste kohaselt sisaldas kontserdikava mitte ainult roppuste kasutamist, vaid ka otseseid lavastatud stseene, kus imiteeriti seksuaalakti, orgasmi ja ejakulatsiooni, samuti vägivalla stseene, sealhulgas seksuaalvägivalla kujutamist. Kõik see leidis aset riigi peamises rahvusmuuseumis, mis on rahvuskultuuri sümbol ja hoidja.

Seoses sellega palun Teil vastata alljärgnevatele küsimustele:

1. Kas peate selliseid etendusi sobivaks Eesti Rahva Muuseumi seinte vahel?
2. Milline seos on taolistel lavastustel eesti rahvuskultuuriga?
3. Kui palju maksis selle ürituse korraldamine maksumaksjatele?
4. Kas Kultuuriministeerium kavatseb anda toimunule hinnangu ja ette näha meetmed, et edaspidi ei kompromiteeriks sarnased skandaalid rahvuslikke kultuuriasutusi?

Lugupidamisega

(allkirjastatud digitaalselt)

Aleksandr Tšaplõgin

Riigikogu liige